[{"text_idx": "#000002", "text": "Tallinn on atraktiivne klassiekskursiooni sihtkoht. Tallinna Bussijaam asub kesklinnas, kust saab mugavalt liikuda muuseumitesse ja muudesse soovitud kohtadesse. So\u0303iduplaanidega saad tutvuda Tallinna Transpordi lehel ja Trafi mobiilirakenduses. Lisaks, so\u0303idavad Tallinna u\u0308histranspordis o\u0303pilased (kuni 19 aastased k.a) tasuta. Tallinna u\u0308histranspordi piletiinfo leiad SIIT."}, {"text_idx": "#000003", "text": "Tallinna uhkuseks on keskaegne vanalinn, mis kuulub UNESCO maailmapa\u0308randi nimistusse. Vanalinna tuntuim vaatamisva\u0308a\u0308rsus on vanalinna su\u0308da - see on Raekoja plats koos Tallinna Raekojaga. Samuti on avastamist va\u0308a\u0308rt Raekoja platsi a\u0308a\u0308res asuv, Euroopa ko\u0303ige vanem siiani tegutsev Raeapteek, mis avati siinsamas 1422. aastal. Lisaks vanalinnale on ka muid huvitavaid kohti, mida klassiga ku\u0308lastada."}, {"text_idx": "#000004", "text": "Energia avastuskeskuse klassiekskursioon toob 1.\u20129. klasside o\u0303pilased 3-tunnisele avastuskeskuse ku\u0308lastusele, vo\u0303i 5-tunnisele ku\u0308lastusele koos seiklusretkega vanalinnas."}, {"text_idx": "#000005", "text": "Aeg Energia avastuskeskuses on ta\u0308idetud ka\u0308ed-ku\u0308lge ekspositsiooniga kolmel eriilmelisel korrusel. O\u0303pi elektritootmise ajaloo kohta, na\u0308e, kuidas po\u0303levkivist elekter saab ja proovi, kuidas valgus ja heli looduses levivad. Aasta lo\u0303puni on ka avatud helendav neooni na\u0308itus, mis selgitab, kuidas neoonsilte tehakse, ja kust kindlasti tulevad keskuse parimad pildid. Selleks, et majas ra\u0308ndamine veel po\u0303nevamaks teha, ma\u0308ngime ka kratima\u0308ngu."}, {"text_idx": "#000006", "text": "Lisaks sellele on avastuskeskuses Baltikumis ja Po\u0303hjamaades ainulaadne va\u0308lgushow Tesla transformaatoritega (mis need veel on?!?), ise saab kogeda \u201eJuuksed pu\u0308sti!\u201c demonstratsiooni, ning Tallinna ainsas planetaariumis teha ra\u0308nnak kogu pa\u0308ikesesu\u0308steemis filmiga \u201cTa\u0308hetolm ja pa\u0308ikesepere\u201d."}, {"text_idx": "#000007", "text": "Vaata pakettide hindasid ja milliseid tegevusi need sisaldavad SIIT."}, {"text_idx": "#000009", "text": "Eesti Vabao\u0303humuuseumi hariduskeskuse kodu on Kuie koolimaja, kus pakutakse muuseumitunde erinevas vanuses lastele ja ta\u0308iskasvanutele. Muuseumitunnid on elamuslikud, ma\u0308ngulised ja ha\u0308sti seostatavad riiklike o\u0303ppekavadega."}, {"text_idx": "#000010", "text": "Programmides saab po\u0303hjaliku u\u0308levaate talurahva igapa\u0308evato\u0308o\u0308dest ja tegemistest ning rahvakalendri aastaringist. Seda ko\u0303ike ehedas keskkonnas keset ajaloolist ku\u0308la. Kevadisel ajal on vo\u0303imalust ka\u0308ia teejuhiga ringka\u0308igul muuseumis vo\u0303i vo\u0303tta hoopis osa ajara\u0308nnakust 1910. aasta koolitundi. Kevadine aiatund o\u0303petab vahet tegema aias kasvavatel taimedel ning seemet mulda pistma."}, {"text_idx": "#000011", "text": "Nooremaid o\u0303ppureid kutsume rahvalike ma\u0308ngude programmi, kus saab teha tutvust karjalapse lemmikma\u0308ngudega. Vanemaid ootab aga seiklusma\u0308ng, mille ka\u0308igus saab tutvuda muuseumiku\u0308laga ning lahendada po\u0303nevaid u\u0308lesandeid."}, {"text_idx": "#000012", "text": "Kevad-suvisel ajal on vabao\u0303humuuseumis mitmeid looduskauneid paiku, kus pidada klassilo\u0303pu pikniku vo\u0303i ta\u0308histada mo\u0303nda muud toredat su\u0308ndmust. Lo\u0303una saab tellida Kolu ko\u0303rtsist."}, {"text_idx": "#000013", "text": "Tallinna bussijaamast saad minna Eesti Vabao\u0303humuuseumisse bussidega number 17, 17A ja 23. Koidu peatuses tuleb istuda u\u0308mber bussile number 21 vo\u0303i 21B, mis peatuvad Eesti Vabao\u0303humuuseumi sissepa\u0308a\u0308su juures."}, {"text_idx": "#000014", "text": "Liikudes helgesse kevadesse jagame Teiega PROTO avastustehase parimaid uudiseid. Loodame, et Te leiate neist inspiratsiooni ja ha\u0308id ideid, kuidas o\u0303pilaste kevadised tunnid arendavalt, lo\u0303busalt ja turvaliselt sisustada."}, {"text_idx": "#000015", "text": "Juhhei! Mo\u0303ned kuud tagasi sai valmis PROTO avastustehase esimene virtuaalne o\u0303ppeprogramm \"kuumao\u0303hupall\". See on mo\u0303eldud 5.-9. klassile ja toetab eeska\u0308tt looduso\u0303petuse o\u0303ppekava. Virtuaaltund sisaldab grupito\u0308id, videosid, meisterdamist, diskussiooni ja katsetamist ning palju muud po\u0303nevat. Tund sarnaneb oma u\u0308lesehituselt PROTO kohapeal toimuva o\u0303ppeprogrammiga. Saamaks aimu leiutiste maailmast ra\u0308ndame la\u0308bi avastustehase. Tund koosneb kahest osast: PROTO juhendatud tund zoomis (45 minutit) + iseseisev katse koos o\u0303petajaga klassiruumis (kuni 45 minutit). Zoomitunnis jagame vajalikud teoreetilised teadmised, mida saate juba praktilises tunniosas katsetada."}, {"text_idx": "#000016", "text": "Juba kolmandat aastat pakub PROTO 2. ja 3. kooliastme o\u0303pilastele programme \u201cKuumao\u0303hupall\u201d ja \u201cAllveelaevad\u201d. 90 minuti jooksul tutvutakse allveelaevade, kuumao\u0303hupallide ja teiste leiutistega, mis on inimesi viinud su\u0308gavale vee alla ja ko\u0303rgele o\u0303hku. O\u0303pilased saavad uusi teadmisi tiheduse, soojuspaisumise, ujuvuse ja teiste fu\u0308u\u0308sikamo\u0303istete kohta. Tund PROTO avastustehases sobib samade teemade lisaka\u0308sitluseks vo\u0303i kinnistamiseks."}, {"text_idx": "#000017", "text": "Teame, et emotsioonidel on suur roll saadavate teadmiste kinnistamisel. PROTO keskuse saladuslik atmosfa\u0308a\u0308r ja erilised lood on siin abiks \u2013 ku\u0308lastus pakub lastele nii hariduslikku sisu kui ka lo\u0303busa elamuse, mida ma\u0308letatakse. Kui programm valitud, soovitame broneeringu juba a\u0308ra vormistada kirjutades [email protected]"}, {"text_idx": "#000019", "text": "Tallinna bussijaamast saad minna PROTO avastustehasesse trammiga number 2 vo\u0303i 4 ja Mere Puiestee peatuses istuda u\u0308mber bussile number 73, millega soovitame so\u0303ita Noblessneri peatusesse, kust PROTO on vaid lu\u0308hikese jalutuska\u0308igu kaugusel."}, {"text_idx": "#000020", "text": "Plaani oma koolireis Lux Expressiga SIIN."}]